**KOMMISSORIUM**

**Opsamling og systematisering af viden i projekt ”Udvikling af praktikpladsordninger i SMV’er i**

**Region Sjælland”**

1. Alle EU Socialfondsprojekter skal evalueres af COWI. Der skal laves en midtvejsevaluering og til slut i projektet skal der laves en slutevaluering.

 Anbefalingerne fra midtvejsevalueringen er:

1. at projektet bør arbejde mere målrettet med de forskellige metoder som partnerskolerne anvender til at skabe flere praktikpladser
2. Projektet bør arbejde med at systematisere videndeling på tværs af skolerne

På baggrund af midtvejsevalueringen har styregruppen besluttet, at man vil få en ekstern konsulent til at forestå anbefalingerne fra midtvejsevalueringen, juni 2017. Midtvejsevalueringen er **vedlagt.**

1. Projektet hedder ”Udvikling af praktikpladsordninger i SMV’er i Region Sjælland”, jævnfør bevilling fra Erhvervsstyrelsen af d. 17. november 2015, jour. nr. SFS-15-0006. Herefter kaldet ”projektet”.
2. Projektet afvikles i perioden 1. oktober 2015 – 30. september 2018 i henhold til beskrivelse i den **vedlagte** ansøgning.

Projektets formål er, at flere elever gennemfører og afslutter en erhvervsuddannelse. Dette vil blive opnået gennem aktiviteter, som sikrer, at der bliver oprettet flere praktikpladser. Herigennem vil flere elever afslutte deres erhvervsuddannelse og samtidig vil det øgede antal praktikpladser tiltrække yderligere elever.

På kort sigt skabes der flere praktikpladser og effekten vil blive, at beskæftigelsen øges, og at virksom-hederne vil få nemmere ved at skaffe den fornødne arbejdskraft og hermed vil der ske en øget værdiskabelse i regionen.

Til ansøgningen knytter sig en brancheoversigt, hvor bl.a. praktikpladser inden for bygge- og anlægs-sektoren ikke er en del af ansøgningen.

1. CELF afvikler som leadpartner i henhold til ovennævnte bevilling pro­jektet på vegne af i Zealand Busi­ness College (ZBC), Selandia (nu fusioneret med ZBC), EUC Nordvestsjælland, Roskilde Handelsskole, Roskilde Tekniske Skole og EUC Sjælland. Fremover benævnt ”partnere”

Det er op til de enkelte partere selv at tilrettelægge arbejdet med at finde virksomheder, som vil tage flere elever eller virksomheder, som endnu ikke er godkendt til at tage elever.

Partnerne registrerer alle besøg i PP+ under mærket ”praktikpladsordninger i SMV’er”.

Gennem projektet har man erfaret, at det er nødvendigt at klargøre eleverne til at søge praktikpladser herunder, så eleverne bliver mere mobile. Partnerne griber opgaven an meget forskelligt, så her søges systematisk opsamling af viden, om den indsats man gør, er med til at klargøre eleverne, så de følger sig bedre rustet til at søge en praktikplads.

1. Der ønskes en systematisk opsamling af viden på, hvordan de enkelte partnere udføre det opsø­gen­de arbejde med at finde praktikvirksomheder, får virksomheder til at tage flere elever og få ikke god-kendte virksomheder til at tage en elev/elever.

Desuden ønskes en systematisk viden og opsamling på, hvordan partnerne griber opgaven an med at gøre de unge mere mobile og klargøre dem til at søge job.

1. Den systematiske opsamling af viden i projektet ønskes gennemført i perioden 1. januar 2018 – 31. maj 2018 og herefter fremlagt for projektet i slutningen af projektperioden.
2. Tilrettelægningen af arbejdet med at opsamle og systematikere viden i projektet drøftes med projektledelsen, som består af repræsentanter fra EUC Sjælland, Roskilde Handelsskole og CELF.

**Kriterier for deldeling af konsulentopgaven:**

* Kvalitet – 40 %
* Pris – 30 %
* Samlet kompetenceprofil – 30 %

De modtagne tilbud vurderes med henblik på at identificere det ”økonomisk mest fordelagtige tilbud” vurderet ud fra de ovenstående kriterier.

Kriteriet "Samlet kompetenceprofil" bedømmes på grundlag af en helhedsvurdering af tilbudsgivernes:

* Erfaring fra lignende opgaver
* Kendskab til erhverskoleverden

Projektledelsen vil ved gennemgang af de indkommende tilbud ligge vægt på, hvordan de samlede kriterier understøtter udførslen af de i tilbuddet beskrevne ydelser.

Ønsker du flere oplysninger bedes du kontakte projektchef, Svend Erik Jessen, svje@celf.dk, tlf. 6163 2908 eller projektkoordinator Tine Sejr Larsen, tsl@celf.dk. tlf. nr. 6163 2900.

**Frist for modtagelse af tilbud:**

22. november 2018 kl. 12.00.

**Adresse for modtagelse af tilbud:**

Tilbud bedes sendt pr. mail til tsl@celf.dk og stiles til:

CELF

Projekt ”Udvikling af praktikpladsordninger i SMV’er i Region Sjælland”

Kringelborg Allé 7

4800 Nykøbing F.